Jan Ullrich (Rostock, Alemania, 1973ko abenduaren 2) alemaniar txirrindulari ohia da. 1997. urtean Frantziako Tourra irabazi zuen, eta bost alditan bigarren izan da, baita behin hirugarren eta laugarren ere. Espainiako Itzuliaren garailea ere izan da, Munduko Erlojupeko txapeldun, Joko Olinpikoetako azpitxapeldun, eta beste hainbat garaipen ere lortu du.
1997an Ullrich-ek bi garaipen lortu zituen Frantziako Tourran parte hartu baino lehen: Suitzako Itzuliko etapa bat eta Alemaniako Errepideko Txirrindularitza Txapelketa. Prologoan bigarren amaitu zuen, Chris Boardman espezialistaren atzetik, Tourra oso indartsu hasten zuela egiaztatuz. 9. etapan, mendia azaltzen zen lehenengoan, Laurent Brochard frantziarrak lortu zuen garaipena. Etapa honetan Ullrich-ek hasiera batean bere taldeburu Riis-entzat egin zuen lan, hala ere Richard Virenque-k erasoa jo zuenean Riis-ek ezin izan zuen bere erritmoa jarraitu eta Ullrich atzetik abiatu zen, Marco Pantani-rekin batera, hiruak helmugara batera heldu zirelarik. Hurrengo egunean, Luchon eta Arcalis Andorra arteko etapan, Ullrich-ek baimena eskatu zion bere zuzendariari erasoa jotzeko eta horrela egin zuen, Pantani eta Virenque-rekiko minutu bateko errenta lortuz eta maillot horia eskuratuz. Tourreko lehenengo erlojupeko esanguratsuan, 12. etapan, Ullrich-ek 3 minutuko aldea atera zion sailkapeneko bigarren postuan zegoen Virenque-ri, zeina bere aurretik abiatu zen erlojupekoan. Egun batzuk geroago, Alpe D'Huez-eko etapan erasoa jo zuen Marco Pantani-k, baina igotzaile italiarrak 47 segundoko aldea lortu zuen Ullrich-ekiko, sailkapen nagusian alemaniarrak zeukan errenta 9 minutukoa zelarik. Morzine-ko etapan berdina egin zuen Pantani-k, kasu honetan garaipena lortuta, baina Ullrich-ek ez zuen denbora galera handirik izan. Lasterketako azken erlojupekoan Abraham Olano euskalduna nagusitu zen eta Ullrich-ek bere nagusitasuna erakutsi zuen Virenque-rekiko denbora gehiago lortuz. Hurrengo egunean Tourreko garaile bezala azaldu zen Parisen, 23 urte zituelarik. Gainera gazteen sailkapena irabazi zuen bigarren aldiz. CANNOTANSWER
Etaparik irabazi zuen?
CANNOTANSWER
CANNOTANSWER
CANNOTANSWER